14.11.2008 Jurnalul Oficial al Uniunii Europene L 303/5 REGULAMENTUL (CE) NR. 1123/2008 AL COMISIEI din 12 noiembrie 2008 de fixare a unui procent unic de acceptare a sumelor notificate Comisiei de statele membre cu privire la cererile de primă de defrișare COMISIA COMUNITATILOR EUROPENE, având în vedere Tratatul de instituire a Comunității Europene, având în vedere Regulamentul (CE) nr. 479/2008 al Consiliului din 29 aprilie 2008 privind organizarea comună a pieței vitivi- nicole, de modificare a Regulamentului (CE) nr. 1493/1999, a Regulamentului (CE) nr. 1782/2003, a Regulamentului (CE) nr. 1290/2005 și a Regulamentului (CE) nr. 3/2008 și de abrogare a Regulamentului (CEE) nr. 2392/86 și a Regula- mentului (CE) nr. 1493/1999 (), în special articolul 102 alineatul (4), întrucât: (1) Cererile eligibile notificate Comisiei de statele membre până la 15 octombrie 2008 în conformitate cu articolul 102 alineatul (2) din Regulamentul (CE) nr. 479/2008 depășesc bugetul maxim anual rezervat schemei de defrișare pentru anul viticol 2008-2009, şi anume 464 milioane EUR, stabilit în anexa VII la regu- lamentul menționat. Prin urmare, trebuie fixat un procent unic de acceptare a sumelor notificate efectiv. ( Măsurile prevăzute de prezentul regulament sunt conforme cu avizul Comitetului de gestionare a orga- nizării comune a pieţelor agricole, ADOPTĂ PREZENTUL REGULAMENT: Articolul 1 Cererile de primă de defrişare notificate Comisiei în temeiul articolului 102 alineatul (2) din Regulamentul (CE) nr. 479/2008 sunt acceptate în limita a 45,9 % din sumele care fac obiectul acestora. Limitele bugetare fixate pentru statele membre vizate figurează în anexa la prezentul regulament. Articolul 2 Prezentul regulament intră în vigoare în ziua următoare datei publicării în Jurnalul Oficial al Uniunii Europene. Prezentul regulament este obligatoriu în toate elementele sale și se aplică direct în toate statele membre. Adoptat la Bruxelles, 12 noiembrie 2008. () JO L 148, 6.6.2008, p. 1. Pentru Comisie Mariann FISCHER BOEL Membru al Comisiei